06/07/2016 | Administración LocalMunicipal
Boimorto
Resolucións da Alcaldía en materia organizativa

A Alcaldesa ditou as seguintes resolucións en materia organizativa das que se dou conta en sesión extraordinaria de data 03/06/2016 (…) PRIMEIRO.- Nomear Tenentes de Alcalde pola orde expresada ós seguintes Concelleiros que serán propostos tamén por esta Alcaldía como membros da Xunta de goberno local cuxa creación será proposta ó Pleno: 1º D. Ion Florin Agredas De Villasante 2º D. Trifon Ripol Rossitto 3º D. Orlando Gabriel Aranzabal Estil Les SEGUNDO.- Corresponde ós nomeados, polo mesmo orde, substituírme na totalidade das miñas funcións, nos casos de ausencia, enfermidade ou impedimento que me imposibilite para o exercicio das miñas atribucións; así como nos supostos de vacante ata que tome posesión o novo Alcalde. TERCEIRO.- … (…) Decreto: 167 / 2016 Data decreto: 24/05/2016 Descrición decreto: Delegación de competencia do Alcalde na Xunta de Goberno Local e fixación dos días e horas de celebración das súas sesións ordinarias. PRIMEIRO.- Nomear como membros da Xunta de Goberno Local ós/as seguintes concelleiros/as: 1.- Ion Florin Agredas De Villasante 2.- Trifon Ripol Rossitto 3.- Orlando Gabriel Aranzabal Estil Les SEGUNDO.- Deixar sen efecto a delegación de competencias feita pola anterior Alcaldía Presidencia na Xunta de goberno local en decreto 408/2015 e recollida nas bases de execución do orzamento municipal do 2016 e delegar de forma expresa na Xunta de Goberno Local as seguintes atribucións desta Alcaldía: A) A concesión de toda clase de licenzas e autorizacións. B) As contratacións de obras, subministraciós, servizos e xestión de servizos públicos así como contratos administrativos especiais e contratos privados cando o seu importe non supere o 10% dos recursos ordinarios do orzamento nin en calquera caso a contía de seis millóns de euros incluídos os de carácter plurianual cando a súa duración non sexa superior a catro anos, sempre que o importe acumulado de todas as súas anualidades non supere nin o porcentaxe indicado referido os recursos ordinarios do orzamento no primeiro exercicio nin a contía sinalada. Así como a adxudicación de concesións sobre os bens do Concello e adquisición de bens inmobles e dereitos suxeitos á lexislación patrimonial cando o seu valor non supere o 10% dos recursos ordinarios do orzamento nin o importe de 3 millóns de euros así como a enaxenación do patrimonio cando o seu valor non supere a porcentaxe e contía indicados. C) A aprobación dos proxectos de obras e de servizos cando sexa competente para a súa contratación ou concesión e estean previstos no orzamento municipal. D) Dispoñer gastos, dentro dos limites que competan ó alcalde e os expresamente previstos nas Bases de Execución do Orzamento municipal, así como aprobar as facturas que correspondan ó desenvolvemento normal do orzamento municipal e que fosen recibidas polo Servicio de Intervención Tesourería, salvo os gastos referidos á nóminas do persoal do Concello que manteranse como de competencia da Alcaldía. E) A aprobación dos instrumentos de planeamento de desenvolvemento do Planeamento xeral competencia da Alcaldía, así como os instrumentos de xestión urbanística e dos proxectos de urbanización. F) Organizar os servizos de recadación e tesourería, sen prexuízo das facultades do Pleno para aprobar as formas de xestión deses servizos, e aprobación das liquidacións de ingresos salvo padróns municipais no desenvolvemento da xestión económica do orzamento en vigor aprobado que serán aprobados por Decreto da Alcaldía. G) A aprobación das certificacións de obras, dos que sexa competencia súa a contratación. H) Informar os expedientes relativos a actividades clasificadas, así como informar en expedientes relacionados coa concesión de licencias urbanísticas. TERCEIRO.- Fixar os últimos xoves hábiles de cada mes (de coincidir inhábil celebraríase a sesión ordinaria o seguinte día hábil) para a celebración das sesións ordinarias da Xunta de Goberno Local ás 13:30 horas. CUARTO.- …. Boimorto, 1 de xullo de 2016 A Alcaldesa Asdo.- María Jesús Novo Gómez